Nakon što je javnost ostala zgrožena incidentnim ponašanjem koje je obilježilo zasjedanje Hrvatskog sabora u srijedu, dan kasnije objavljena je snimka još jednog incidenta koji ne služi na čast 'visokom domu' i ljudima koji ondje zastupaju hrvatske građane.

Kako se vidi na videozapisu televizije N1, nakon gužve koja je nastala zbog sukoba premijera Andreja Plenkovića i Mostovog političkog tajnika Nikole Grmoje, u sabornici se mogao čuti pravi kočijaški rječnik, a u psovanju je prednjačio HDZ-ov zastupnik Josip Đakić, koji je poželio nešto poručiti Grmoji.

Na snimci N1 vidi se i čuje Đakić kako Grmoji govori da - 'od*ebe', nakon čega Grmoja prkosno pita: - Što si rekao?

Đakić na to odgovara: - Čuo si! Od*ebi!

Kao da sve izgovoreno nije bilo dovoljno razumljivo, netko sa strane je Grmoji pojasnio: - Rekao ti je da od*ebeš.

Na to je Grmoja ponovno pogled usmjerio prema Đakiću i upitao ga: - Od*ebi?

- Da. Od*ebi, razriješio je sve nedoumice Đakić.

Grmoja je na to slegnuo ramenima, okrenuo se i otišao, a netko je uto dobacio: - Klošaru!

Snimku te svađe možete pogledati OVDJE.